Eelnõu

NARVA LINNAVALITSUS

KORRALDUS

Narva . .2023 nr. \_\_\_\_\_-k

**Narva linna ühisveevärgi ja -kanalisatsiooni arendamise kava**

**ajakohastamiseks ajutise komisjoni moodustamine**

**1. Asjaolud ja menetluse käik**

Ühisveevärgi ja -kanalisatsiooni seaduse (edaspidi ÜVVKS) § 13 lõigete 2 ja 4 alusel korraldab ühisveevärgi ja -kanalisatsiooni arendamise kava koostamist kohaliku omavalitsuse üksus koostöös vee-ettevõtjaga. Ühisveevärgi ja -kanalisatsiooni arendamise kava koostatakse vähemalt 12 aastaks.

ÜVVKS § 15 lõike 5 alusel vaadatakse ühisveevärgi ja -kanalisatsiooni arendamise kava üle ja ajakohastatakse vajaduse korral, kuid mitte harvemini kui iga nelja aasta järel arvestusega, et käsitletava perioodi pikkus oleks vähemalt 12 aastat.

Narva linna ühisveevärgi ja -kanalisatsiooni arendamise kava aastateks 2016 – 2027 kehtestati Narva Linnavolikogu 25.08.2016 otsusega nr 215.

ÜVVKS § 13 lõike 5 alusel kinnitab ühisveevärgi ja -kanalisatsiooni arendamise kava kohaliku omavalitsuse volikogu määrusega.

Komisjoni moodustamine on vajalik Narva linna ühisveevärgi ja -kanalisatsiooni arendamise kava ajakohastamise menetluse koordineerimiseks ja juhtimiseks. Komisjoni liikmed on andnud nõusoleku komisjoni töös osalemiseks.

**2. Õiguslikud alused**

2.1. Kohaliku omavalitsuse korralduse seaduse § 30 lg 1 punkti 3 alusel linnavalitsus lahendab ja korraldab kohaliku elu küsimusi, mis ei kuulu volikogu pädevusse.

2.2. Narva linna põhimääruse punkti 5.7.3 alusel moodustatakse ajutisi komisjone linnavalitsuse korraldusega. Ajutise komisjoni tegevus lõpeb ülesande täitmisega.

**3. Otsus**

Narva linna ühisveevärgi ja -kanalisatsiooni arendamise kava ajakohastamise menetluse koordineerimiseks ja juhtimiseks moodustada komisjon järgnevas koosseisus:

Irina Smirnova - abilinnapea, komisjoni esimees;

Jelena Golubeva - Narva Linnavalitsuse Rahandusameti direktor;

Tatjana Lennuk - Narva Linnavalitsuse Linnamajandusameti Kommunaal- ja ehitusosakonna juhataja;

Tatjana Nikolajenkova - Narva Linnavalitsuse Arhitektuuri- ja Linnaplaneerimise Ameti planeeringute spetsialist;

Jelena Molodtsova - Narva Linnavalitsuse Arhitektuuri- ja Linnaplaneerimise Ameti KMH vanemspetsialist;

Anastassia Yakovleva - Narva Linna Arenduse ja Ökonoomika Ameti juhiabi-analüütik;

Dmitri Lipatov - AS Narva Vesi juhatuse liige.

**4. Rakendussätted**

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisemisest.

Irina Smirnova

Abilinnapea linnapea ülesannetes Üllar Kaljuste Linnasekretär